ཞི་ཅིན་ཕིང་གིས་ནན་བཤད་གནང་དོན།ཀྲུང་གོ་གུང་ཁྲན་ཏང་གིས་སྔར་ནས་བཟུང་ཏང་མང་མཉམ་ལས་ལ་ཚད་མཐོའི་མཐོང་ཆེན་བྱེད་ཀྱི་ཡོད།ཀྲུང་གོ་གུང་ཁྲན་ཏང་གིས་འགོ་ཁྲིད་བྱས་པའི་ཏང་མང་མཉམ་ལས་དང་ཆབ་སྲིད་གྲོས་མོལ་ལམ་ལུགས་ནང་ཀྲུང་གོ་གུང་ཁྲན་ཏང་གི་འགོ་ཁྲིད་ནན་བཤད་བྱས་ཡོད་ལ།སྤྱི་ཚོགས་རིང་ལུགས་ཀྱི་དམངས་གཙོ་དར་སྤེལ་གཏོང་རྒྱུ་ཡང་ནན་བཤད་བྱས་ཡོད།ཆབ་སྲིད་གྲོས་མོལ་དང་།སྲིད་ཞུགས་སྲིད་གྲོས།དམངས་གཙོའི་ལྟ་སྐུལ་བཅས་ནི་དམངས་གཙོ་དེ་རིགས་ཀྱི་ཆེས་རྩ་བའི་མངོན་ཚུལ་ཞིག་རེད།ཀྲུང་གོ་གུང་ཁྲན་ཏང་གི་འགོ་ཁྲིད་མཐའ་སྐྱོང་བྱེད་པ་ནི་དམངས་གཙོ་མི་དགོས་པ་ཞིག་མིན་པར།དེ་བས་རྒྱ་ཁྱབ་དང་དེ་བས་ནུས་ལྡན་གྱི་དམངས་གཙོ་ཞིག་གྲུབ་ཆེད་ཡིན།ང་ཚོས་ཏང་མང་མཉམ་ལས་ཀྱི་ལམ་སྲོལ་འཛུགས་རྒྱུའི་ཐོག་མའི་བསམ་འདུན་མ་བརྗེད་པར་བློ་བརྟན་འགྱུར་མེད་ཀྱི་སྒོ་ནས་ཀྲུང་གོའི་ཁྱད་ཆོས་ཀྱི་སྤྱི་ཚོགས་རིང་ལུགས་ཀྱི་ཆབ་སྲིད་འཕེལ་རྒྱས་ཀྱི་འགྲོ་ལམ་ཐོག་བསྐྱོད་དེ་རང་རྒྱལ་གྱི་སྤྱི་ཚོགས་རིང་ལུགས་ཀྱི་སྲིད་ཏང་ལམ་ལུགས་མཐའ་འཁྱོངས་ཡག་པོ་དང་།འཕེལ་རྒྱས་ཡག་པོ།འཐུས་སྒོ་ཚང་དུ་གཏོང་བ་བཅས་བྱེད་དགོས།